435 



sidder i Spidsen af Grenene, dannes der aksformede Stande — ugrenede 

 og siddende hos Femradet Ulvefod, grenede og stilkede hos Al- 

 mindelig Ulvefod. De to Arter kendes iøvrigt let fra hinanden 

 ved de forskelligt formede Blade, der hos Almindelig Ulvefod 

 løber ud i et farveløst Haar (Fig. 2), hvorved Skudspidserne faar 

 et loddent Udseende, medens de hos Femradet Ulvefod blot ender 

 spidst. 



Begge Arter er udbredte i Norden, Almindelig Ulvefod er 

 hyppig paa Heder og aabne Pladser i Skove i Danmark og Norge, 

 og anvendes ofte til Pryd i Boligerne, hvorfor man ser den falbudt 

 paa Torve. Femradet Ulvefod er hyppig i Norge og Island, men 

 sjældnere i Danmark og paa Færøerne. 



Tav. 517. A. Almindelig Ulvefod. Fig. 1. Plante med sporehusbærende 

 Aks. Fig. 2. Blad CVi). Fig. 3. Sporehus og Støtteblad (Vi). Fig. 4. Sporer (for- 

 størr. 325 Gange). — B. Femradet Ulvefod. Fig. 5. Et Stykke af en Plante med 

 Aks. Fig. 6. Forkim med ung Plante (nat. Størr.). 



518. Flad Ulvefod, Lycopodium complanatum L. 

 N. Jamne. 



Denne Arts Stængler er to Slags, dels vandret krybende, under- 

 jordiske Skud, dels oprette, fladtrykte og rigt grenede Kortskud, 

 hvorfra de sporehusbærende Grene udgaar. Paa de vandrette Skuds 

 trinde Stængel staar Bladene spredt, men paa de oprette Kortskud 

 er de ordnede i fire Længderækker, der parvis er næsten ens ud- 

 viklede, idet det ene Par danner det fladtrykte Skuds Kanter, og 

 det andet staar midt paa de to Flader; de sidste to Rækker er ikke 

 ganske ens, hvad der fremgaar af Figg. 3 og 4, som forestiller 

 Over- og Underside af et Kortskud. Der er en ikke ringe Lighed 

 i Udseende mellem en Thuja-GTen og denne Ulvefods Grene. 



Flad Ulvefod forekommer paa lignende Voksepladser som de 

 foregaaende Arter; den er ret sjælden i Danmark, men hyppigere 

 i Norge. Paa Færøerne og i Island træder dens nære Slægtning, 

 F jæld-Ulvef od (Isl. Jafni, Lycopodium alpinum L.), der ogsaa 

 findes i Norges højere Egne, i dens Sted. Begge Arter har tidligere 

 spillet en Rolle som Farvemiddel (gul Farve). 



Tav. 518. Fig. 1. Et Stykke af det vandrette Skud. Fig. 2. Et opret Kort- 

 skud med aksbærende Gren. Fig. 3 og 4. Grenspids af Kortskuddet, sét fra 

 Over- og Underside (-/O. Fig. 5. Sporehus med sit Støtteblad ('7i). 



28* 



